बोले- आजकल बस लोगों का भाई हूं, किसी की भी जान नहीं
Salman Told Himself Unlucky In Love:सलमान खान की फिल्म किसी का भाई किसी जान की रिलीज को एक हफ्ते बीत चुके हैं। इस बीच मीडिया को दिए इंटरव्यू में भाईजान ने इस बात को एक्सेप्ट किया है कि वो प्यार में बदकिस्मत हैं।
सलमान खान की फिल्म किसी का भाई किसी जान की रिलीज को एक हफ्ते बीत चुके हैं। इस बीच मीडिया को दिए इंटरव्यू में भाईजान ने इस बात को एक्सेप्ट किया है कि वो प्यार में बदकिस्मत हैं। वो जिससे भी प्यार करते हैं, उससे उन्हें कभी भी बदले में प्यार नहीं मिला।
'मैं प्यार में बदकिस्मत हूं, सर'- सलमान 
रजत शर्मा के शो आप की अदालत के नए एपिसोड के एक प्रोमो में जब सलमान से ट्रेलर लॉन्च के दौरान उनके मूव ऑन वाले कमेंट के बारे में सवाल किया गया और कहा गया कि वो पिछले कई सालों से एक को छोड़कर, दूसरी एक्ट्रेस पर जा रहे हैं।’ इस पर सलमान हंस पड़े और बस इतना कहा- ‘मैं प्यार में बदकिस्मत हूं, सर।’
सर आजकल मैं सिर्फ भाई हूं
प्रोमों के अगले पार्ट में सलमान से कहा गया- आजकल आपकी जान कौन है? आप किसके साथ कमिटेड हैं? इस पर सलमान कहते हैं- ‘सर आजकल मैं सिर्फ भाई हूं।’ सलमान के इतना कहते ही वहां पर बैठे सभी लोग जोर-जोर से हंसने लगते हैं।
सलमान आगे कहते हैं- ‘जिन्हें मैं चाहता था कि वो मुझे जान कहें, वो भी मुझे भाई ही कह रही हैं। तो अब भला मैं क्या करूं?’
पठान की सक्सेस पर सलामन ने बात की 
इंटरव्यू के दौरान सलमान पठान की सक्सेस के बारे में बात करते हैं। वो मानते हैं कि फिल्म की सफलता का पूरा क्रेडिट शाहरुख खान को जाना चाहिए। उन्होंने इस फिल्म के लिए बहुत मेहनत की है और यह उनकी सफलता की हकदार थी।
फिल्मों में अश्लीलता के बारे में बात करते हुए सलमान ने कहा कि उन्हें ऐसी फिल्में नहीं पसंद हैं और वो ऐसा कभी नहीं होने देंगे क्योंकि वो चाहते हैं कि परिवार एक साथ बैठकर इन फिल्मों को देखे। वर्कफ्रंट की बात करें तो किसी का भाई किसी की जान के बाद सलमान टाइगर 3 में कटरीना कैफ के साथ नजर आएंगे, जिसे ईद पर रिलीज किया जाएगा।